2ኛ/ በሥልጣን ላይ ያለውን ኃይል ለመደገፍ፣ ለማገዝ እና ለመታዘዝ ፈቃደኛ የሆነ ከፍተኛ የሰው ኃይል ሌላ የፖለቲካ ኃይል ምንጭ ነው። በዚህ እረገድ ዶ/ር አብይ የተሳካላቸው ይመስለኛል። ምንም እንኳን ወደ ሥልጣን በሕዝብ ምርጫ የመጡ ሰው ባይሆንም በአገራችን የፖለቲካ ታሪክ ይሄን ያህል ህዝብን ያነቃነቀ፣ በሁሉም የህብረተሰብ ክፍል ተወዳጅነትን ያተረፈ፣ ከህጻን እስከ አዋቂ፣ ከምሁር እስከ ኃይማኖት አባቶች፣ መንግሥትን አጥብቀው ይቃወሙ የነበሩ የፖለቲካ ኃይሎች ሳይቀሩ ስሙን እየጠሩ ድጋፋቸውን የሰጡት መሪ ያለ አይመስለኝም። ይህን ድጋፍ ዘላቂ የኃይል ምንጭ እንዲሆን አድርጎ መቆየት ከባድ ቢሆንም የዶ/ር አብይን ተጽዕኖ ፈጣሪና የፖለቲካ መሪነት ብቃትም ማሳያም ይሆናል።
